Benson (Minnesota)

Benson er en by i Minnesota i USA. Benson er administrativt sentrum for Swift County. Ved folketellingen i 2010 hadde Benson 3 240 innbyggere.

Byen ligger ved østbredden av Chippewa, en sideelv til Minnesotaelven.

Benson ble grunnlagt som stasjonsby da jernbanen ble forlenget hit i 1870. Stedet ble oppkalt etter den norske nybyggeren Bendik Helgesen Benson (Ødegård) fra Valdres. Ved folketellingen i 2010 regnet fortsatt 30 % av innbyggerne i Swift County seg som norskamerikanere, mens andelen i Benson er omkring 40 %.

Benson ligger omtrent 115 km vest for St. Cloud og 187 km vest for Minneapolis.

Referanser

Litteratur 

Byer i Swift County
Byer grunnlagt i 1870
Byer i Minnesota